འོ་ན།རྣམ་ཐར་དང་།ཆོས་འབྱུང་སོགས་མང་ཆེ་བར་མདོག་གཞུང་ཞེས་པ་ཐོན་པའི་རྒྱུ་མཚན་ཅི་ཡིན་ཞེ་ན།དེ་ནི་ཕལ་ཆེར་ཁ་སྐད་ཤོར་བ་མིན་ནམ་སྙམ་སྟེ།རང་རེའི་ཁུལ་དུ་ས་མིང་སོགས་ངག་ནས་བརྗོད་དུས།ཚེག་ཁྱིམ་གོང་མར་རྗེས་འཇུག་མེད་ན།ཚེག་ཁྱིམ་རྗེས་མའི་སྔོན་འཇུག་དེ་ཚེག་ཁྱིམ་སྔོན་མ་དང་སྦྲེལ་ནས་འདོན་སྲོལ་ཡོད་པ་སྟེ།དཔེར་ན།ཨ་མདོ་ལ་ཨམ་མདོ་དང་།རྒྱུ་མཚན་ལ་རྒྱུམ་མཚན།རྒྱ་མཚོར་རྒྱམ་མཚོ་ཞེས་འབོད་པ་ལྟར།མདོ་གཞུངལ་ཡང་ཁ་སྐད་དུ་མདོག་གཞུང་ཞེས་འབོད་པས་མདོག་གཞུང་ཞེས་པའི་འབྲི་སྲོལ་འདི་བྱུང་བར་སེམས་སོ།།